הוועדה המסדרת, כנסת 24, פרוטוקול מספר 6, 2021-05-24 19:15

קארין אלהרר: אני פותחת את הישיבה.

קארין אלהרר: אני עוברת להצבעה על הצעת חוק הקמת ועדת חקירה ממלכתית לאירועי אסון הילולת הרשב"י בהר מירון, התשפ"א 2021.

קארין אלהרר: מי בעד הרביזיה?

קארין אלהרר: מי נגד?

מכלוף מיקי זוהר: קודם לא הספקתי לנמק.

קארין אלהרר: לא, מיקי, אתה נימקת.

קארין אלהרר: מי בעד הרביזיה?

קארין אלהרר: מי נגד הרביזיה?

מכלוף מיקי זוהר: אני מושך את כל הרביזיות.

קארין אלהרר: תודה רבה.

קארין אלהרר: הוא משך את כל הרביזיות.

קארין אלהרר: גם אני מושכת את הרביזיות.

קארין אלהרר: חבר הכנסת שלמה קרעי לא פה, אז הוא לא יכול לנמק.

קארין אלהרר: בקשת חה"כ אביר קארה להקדמת הדיון בהצעת חוק הפקדות וזכויות סוציאליות לעצמאים (תיקוני חקיקה), התשפ"א-2021 (פ/448/24), לפני הקריאה הטרומית

קארין אלהרר: אנחנו עוברים להצעת חוק הביטוח הלאומי (תיקון – שוויון לעצמאים בזכות דמי אבטלה), של חברת הכנסת קרן ברק.

קארין אלהרר: זו אותה הצעה שהצבענו עליה.

קארין אלהרר: ועוד אחת של אביר קארה, אותו הדבר.

קארין אלהרר: פ/198/24, פ/448/24.

קארין אלהרר: ההצעות האלה הוצגו.

קארין אלהרר: אני מעלה את ההצעות להצבעה.

קארין אלהרר: מי בעד?

קארין אלהרר: מי נגד?

קארין אלהרר: בעד – רוב

קארין אלהרר: נמנעים – אין

קארין אלהרר: ההצעות עברו.

קארין אלהרר: החלק הבא בסדר היום, בחירת סגני יושב-ראש הכנסת, סגנים נוספים.

קארין אלהרר: אנחנו ממנים חמישה סגנים נוספים.

קארין אלהרר: הסגן הראשון, חבר הכנסת מאיר כהן מטעם סיעת יש עתיד.

קארין אלהרר: הסגן השני, חבר הכנסת אחמד טיבי מטעם המשותפת.

קארין אלהרר: הסגן השלישי, אמילי חיה מואטי מטעם מפלגת העבודה.

מאיר כהן: סגנים זמניים.

קארין אלהרר: זמניים.

קארין אלהרר: אני אגיד.

קארין אלהרר: הסגן הרביעי, עיסאווי פריג' מטעם סיעת מרצ.

קארין אלהרר: הסגנית החמישית, קרן ברק מטעם הליכוד.

קארין אלהרר: חבר הכנסת יעקב מרגי, בבקשה.

יעקב מרגי: בנושא הסגנים תמיד זה היה בהתייעצות עם היושב-ראש המכהן ובהתדיינות איתו.

יעקב מרגי: השאלה אם הייתה התייעצות איתו ואם זה על דעתו, אם הוא מעודכן.

קארין אלהרר: אנחנו ממנים שמונה סגנים.

קארין אלהרר: היה שיח כשהוועדה הייתה בידיו של מיקי זוהר.

קארין אלהרר: מסיבה לא ברורה זה נפל אז.

קארין אלהרר: מאיר, אתה רוצה לענות?

מאיר כהן: חבר הכנסת מרגי, השמות של חברי הכנסת הם לא בהסכמה.

מאיר כהן: בוודאי שלא.

מאיר כהן: הנוהג הוא שכל מפלגה בוחרת את הנציגים שלה.

מאיר כהן: הוחלט על יושב-ראש פלוס שמונה.

יעקב מרגי: היה נוהג שמתייעצים ומדברים עם היושב-ראש.

מאיר כהן: לא.

מאיר כהן: היושב-ראש יודע שזה תשעה חברי כנסת.

מאיר כהן: בוודאי היושב-ראש לא יודע מי הם השמות.

מאיר כהן: אנחנו מביאים את השמות עכשיו להצבעה, זה הכול.

מאיר כהן: היושבת-ראש, אני מבקש להוריד את שמי ולשים את בועז טופורובסקי במקומי.

קארין אלהרר: בועז טופורובסקי במקום מאיר כהן.

קארין אלהרר: מיקי זוהר, רצית להגיד משהו?

מכלוף מיקי זוהר: את רוצה לעשות הצבעה?

קארין אלהרר: כן.

מכלוף מיקי זוהר: עכשיו?

קארין אלהרר: לא.

קארין אלהרר: אני רוצה שתדבר.

מכלוף מיקי זוהר: היה סיכום ביני לבין מאיר כהן על נשיאות שתמנה תשעה אנשים, והיא הייתה אמורה להיות לפי המתווה הבא: בסך הכול שלושה מטעמכם, ימינה, רע"מ, ועוד שלושה מטעמנו.

מכלוף מיקי זוהר: זו הייתה ההצעה הראשונה.

מכלוף מיקי זוהר: מאיר בסוף פסל אותה ואמר שהוא רוצה שיהיה ארבעה מטעמכם, אחד מימינה, אחד מרע"מ ושניים מטעמנו, בסך הכול שמונה, והיושב-ראש.

קארין אלהרר: זה לא מתכנס מספרית, אגב.

מירב בן ארי: זה עם היושב-ראש.

מירב בן ארי: אמרת זה היום בבוקר.

מכלוף מיקי זוהר: עם היושב-ראש אנחנו שלושה, אתם ארבעה, ובנוסף לזה ימינה ורע"מ.

מכלוף מיקי זוהר: זה היה הסיכום.

מכלוף מיקי זוהר: עכשיו אני מבין שאתם רוצים לשנות ולהוסיף ארבעה מטעמכם ואחד מטעמנו.

מכלוף מיקי זוהר: הדורסנות הזאת היא חרב פיפיות.

מכלוף מיקי זוהר: זה יתהפך.

מכלוף מיקי זוהר: אני אומר לכם כבר עכשיו, אני לא יודע אם תהיה לנו קואליציה או לא.

מכלוף מיקי זוהר: אבל בואו נסכם שאם אתם דורסים אותנו עכשיו, זה בסדר גם כשאנחנו נדרוס אתכם אם אנחנו חלילה נרכיב את הממשלה הבאה.

מכלוף מיקי זוהר: בנשיאות הבאה יכול להיות שיהיה לכם לא לפי יחס הכנסת.

מכלוף מיקי זוהר: יכול להיות שפתאום תמצאו את עצמכם בנשיאות של תשעה אנשים רק עם שני אנשים.

מכלוף מיקי זוהר: זה לא הוגן.

עידן רול: רגע, זה כמו לבטל את נציג האופוזיציה בוועדה לבחירת שופטים?

עידן רול: אתה אומר שזאת דורסנות הרוב, אז אני סתם נותן דוגמאות שהן לא היפותטיות.

מירב בן ארי: עידן, למה אתה הולך רחוק?

מירב בן ארי: האם הנשיאות עכשיו שוויונית?

מירב בן ארי: מה שוויוני ביעקב מרגי, מתן כהנא, יריב לוין ומנסור עבאס?

מירב בן ארי: איפה הנציגות שלנו?

מירב בן ארי: אבל כל עוד שזה בסדר להם, זה בסדר.

מירב בן ארי: כשאנחנו עושים משהו אנחנו דורסניים.

מירב בן ארי: אתה הולך לוועדה לבחירת שופטים, מי שישמע שהנשיאות עכשיו מאוזנת.

קארין אלהרר: מרגי, רצית להוסיף?

יעקב מרגי: לא קל לי עם חייו של חבר כנסת שרוצה לומר כל מה שעל ליבו בסיטואציות כאלה.

יעקב מרגי: אמר את המעט מן המעט המזוקק.

קארין אלהרר: אני רוצה להבין, לקחתם כדורי הרגעה בהפסקה?

יעקב מרגי: ראינו את הסרטונים, היינו בהלם.

קארין אלהרר: מאיר, אתה רוצה להוסיף?

מאיר כהן: לא.

קארין אלהרר: חבר הכנסת עידן רול.

עידן רול: תודה רבה, גברתי היושבת-ראש.

עידן רול: אני רוצה להתייחס למה שאמר חברי מיקי זוהר.

עידן רול: אני לא הרבה זמן בכנסת, אני פה רק שנתיים, ובשנתיים האלה יש משהו שהקואליציה של מיקי זוהר לימדה אותי וזה שאין פרה קדושה שלא ישחטו אותה.

עידן רול: אין נוהג, אין כבוד לשום מסורת שהייתה.

עידן רול: אם יש משהו באמת, ואני אומר את זה בלי הציניות של ועדה מסדרת, אם יש משהו מצער בחוויה שלי כחבר כנסת בשנתיים האחרונות, זו ההבנה שברגע שצוברים פה מספיק כוח בצד מסוים, רומסים את כל האתיקה ואת כל הנוהגים שעליהם נבנה המקום הזה לאורך שנים ארוכות.

עידן רול: רובנו היינו בחדר הזה בחוק החילופין שהעבירו לנו בלילה את החקיקה על שינוי שיטת משטר ולא נתנו לנו אפילו לדבר.

עידן רול: היינו פה גם כשלקחו לנו את המקום בוועדה לבחירת שופטים, למרות שזאת הדרך לאזן את צורכי ורצון הציבור.

עידן רול: ובגדול בסוף כשאתם עושים את הדברים האלה, זה לא משנה אם אתם עושים את זה לנו או לכל אחד אחר, אתם קודם כל מבזים את הכנסת, ואין תעודת עניות גדולה יותר לכנסת ממה שקרה הבוקר בחדר הזה.

עידן רול: הרשת מלאה בסרטונים של צעקות בזמן שמשפחות של הרוגים משוועות לוועדת חקירה ולתשובות.

עידן רול: גם ההתנהלות עכשיו, שהיא באמת התנהלות ביזיונית בדיון שכביכול אמור להיות מעמיק, משקפת את הכנסת הנוכחית.

עידן רול: ויותר מהכול זו ההבנה שאין פה הבנה של מגבלות הכוח.

עידן רול: כן, מיקי זוהר, מדובר גם עליך.

עידן רול: כולם אוהבים להתהדר בפוזיציה.

עידן רול: כל אחד בסופו של דבר יהיה או בקואליציה או באופוזיציה, ואם כולנו ננהג בצורה טיפה יותר ממלכתית, טיפה יותר מכובדת בבית הזה, יהיה לכולם יותר נעים.

עידן רול: לא לעולם חוסן.

עידן רול: אולי עדיף לא להשתכר מהכוח ומהשררה ולנסות לראות את טובת הציבור גם ברגעים כאלה.

קארין אלהרר: תודה.

קארין אלהרר: אני מעלה להצבעה את נושא הסגנים.

מכלוף מיקי זוהר: את רוצה להעלות באופן שאת מציעה?

מכלוף מיקי זוהר: לא באופן שסיכמנו עליו?

מכלוף מיקי זוהר: אני רוצה לדעת מה ההצעה.

קארין אלהרר: באופן שאני מציעה.

קארין אלהרר: חמשת הסגנים הם כדלקמן: קרן ברק, בועז טופורובסקי, אמילי חיה מואטי, אחמד טיבי, עיסאווי פריג'.

קארין אלהרר: חשוב להבהיר, כהונתם תסתיים עם מינויים של סגנים קבועים ליושב-ראש הכנסת.

קארין אלהרר: מי בעד?

מכלוף מיקי זוהר: אנחנו מבקשים התייעצות סיעתית לפני ההצבעה.

מירב בן ארי: כבר הצבענו.

קארין אלהרר: כבר יש הצבעה.

מכלוף מיקי זוהר: לא, מותר לי לבקש התייעצות סיעתית.

קארין אלהרר: התחילו להצביע.

מירב בן ארי: למה לא אמרת את זה לפני שהיא אמרה להצבעה?

קארין אלהרר: מי בעד?

קארין אלהרר: תרימו ידיים.

מכלוף מיקי זוהר: אני מבקש התייעצות סיעתית.

מירב בן ארי: לא, ממש לא.

מירב בן ארי: אמרת את זה אחרי שהיא כבר העלתה להצבעה.

מכלוף מיקי זוהר: היועצת המשפטית, מה את אומרת?

ארבל אסטרחן: אני ראיתי שהידיים כבר היו למעלה.

מכלוף מיקי זוהר: אה, גם את ראית.

מכלוף מיקי זוהר: זה מוזר, ארבל.

מכלוף מיקי זוהר: את רואה כל מה שהשמאל רוצה.

מכלוף מיקי זוהר: הראייה שלך מאוד סלקטיבית.

מכלוף מיקי זוהר: דרך אגב, השאלה אם באופן משפטי את יכולה לייצג את כל חברי הוועדה באופן אובייקטיבי או לא.

מכלוף מיקי זוהר: יש חשיבות לאובייקטיביות.

קארין אלהרר: אני באמצע ההצבעה.

מכלוף מיקי זוהר: זה היה אצלך מאוד משמעותי כשאנחנו היינו הרוב.

מכלוף מיקי זוהר: אבל פתאום כשאנחנו המיעוט, זה כבר פחות משמעותי.

קארין אלהרר: מיקי זוהר, אני באמצע ההצבעה.

קארין אלהרר: מי נגד?

מכלוף מיקי זוהר: אני לא אוהב את זה.

מכלוף מיקי זוהר: אני מבקש התייעצות סיעתית.

מכלוף מיקי זוהר: בלי התייעצות סיעתית אנחנו לא משתתפים.

מירב בן ארי: אבל אמרת את זה אחרי שהיא קראה להצבעה.

מירב בן ארי: בעד – 17

מירב בן ארי: נמנעים – אין

קארין אלהרר: אין נגד.

קארין אלהרר: 17 בעד.

קארין אלהרר: ההצעה עברה.

מאיר כהן: רביזיה.

קארין אלהרר: רביזיה, גם אני.

אחמד טיבי: אני מבקש רביזיה על עצמי.

יעקב מרגי: את זה היית צריך לעשות מזמן, לא רק בדיון הזה.

קארין אלהרר: הסעיף הבא בסדר היום, הקמת הוועדה המיוחדת לעניין נגיף הקורונה החדש.

יעקב מרגי: אין קורונה, נגמרה כבר.

אחמד טיבי: אבל יש ועדה.

יעקב מרגי: כל מכחישי הקורונה פתאום רוצים להיות בוועדת קורונה?

יפעת שאשא ביטון: אוכל להסביר לך אחר כך.

קארין אלהרר: הוועדה תעסוק בהפקת לקחים מהמשבר שנגרם בשל התפשטות נגיף הקורונה החדש ובהערכות להתמודדות עם התפשטות חוזרת של הנגיף.

קארין אלהרר: הוועדה לא תעסוק בנושאים המצויים בסמכויות הוועדות הזמניות לענייני כספים או חוץ וביטחון, אלא באישור יו"ר אותה ועדה.

קארין אלהרר: חוק הסמכויות המיוחדות להתמודדות עם נגיף הקורונה מעניק סמכויות שונות לוועדות מסוימות של הכנסת, ועדת חוקה, ועדת חינוך, תרבות וספורט, ועדת עבודה, רווחה ובריאות וועדת כלכלה.

קארין אלהרר: החוק קובע כי אם לא הוקמה ועדה מוועדות אלה יהיו סמכויותיה מסורות לוועדת הכנסת שוועדת הכנסת קבעה לעניין זה.

קארין אלהרר: פקודת בריאות העם מעניקה סמכויות לוועדת עבודה, רווחה ובריאות בעניין הוראות בידוד ועטיית מסכה בקשר לנגיף הקורונה החדש.

קארין אלהרר: סעיף 20א(א) לפקודה קובע כי אם הוועדה לא הוקמה, יהיו הסמכויות בידי ועדה אחרת שוועדת הכנסת קבעה לעניין זה.

קארין אלהרר: לוועדה המיוחדת יהיו הסמכויות של כל אחת מהוועדות הקבועות לפי שני החוקים האמורים, כל עוד הוועדה הקבועה הנוגעת בדבר לא הוקמה.

קארין אלהרר: תקופת עבודתה של הוועדה: תכהן עד להקמת הוועדות הקבועות.

קארין אלהרר: הרכב הוועדה: בוועדה - - -

מכלוף מיקי זוהר: אני רק רוצה לומר שבעניין הרכבי ועדה בדרך כלל מתייעצים עם הקואליציה, עם האופוזיציה.

קארין אלהרר: אבל אולי תהיה מרוצה.

מכלוף מיקי זוהר: אני אגיד לך למה אני לא מרוצה מראש, כי אפילו לא טרחת לצלצל אלי ולשאול אותי מה ההרכב שנראה לי, אולי אני רוצה ככה.

מכלוף מיקי זוהר: אולי נרצה להתייעץ.

קארין אלהרר: תאמין לי, תהיה מרוצה.

מכלוף מיקי זוהר: אנחנו לא נשלח נציגים לוועדה.

קארין אלהרר: אני באמצע.

קארין אלהרר: בוועדה יכהנו 15 חברי כנסת על פי ההרכב הבא: סיעת הליכוד שלושה חברים, סיעת יש עתיד חבר אחד, סיעת ש"ס חבר אחד, סיעת כחול לבן חבר אחד, סיעת ימינה חבר אחד, סיעת העבודה חבר אחד, סיעת יהדות התורה חבר אחד, סיעת ישראל ביתנו חבר אחד, סיעת הציונות הדתית חבר אחד, הרשימה המשותפת חבר אחד, סיעת תקווה חדשה חבר אחד, סיעת מרצ חבר אחד, סיעת רע"מ חבר אחד.

קארין אלהרר: מוצע כי יושבת-ראש הוועדה תהיה חברת הכנסת יפעת שאשא ביטון.

מכלוף מיקי זוהר: כמה חברים יש בוועדה?

קארין אלהרר: 15.

מכלוף מיקי זוהר: זאת אומרת, אנחנו שישה מ-15.

מאיר כהן: לא.

קארין אלהרר: שבעה.

מכלוף מיקי זוהר: איך?

מכלוף מיקי זוהר: מהליכוד שלושה, ש"ס, יהדות התורה, ציונות דתית.

מכלוף מיקי זוהר: זה שישה.

קארין אלהרר: לסבר את האוזן, זה אותו הרכב שהוצע לוועדה שהקמת לרע"מ.

מכלוף מיקי זוהר: אה, אז פתאום זו הדוגמה?

מכלוף מיקי זוהר: אבל זה לא אותו הרכב כמו ועדת כספים נניח.

קארין אלהרר: כי ועדת כספים זה 17.

מכלוף מיקי זוהר: מה זה קשור?

מכלוף מיקי זוהר: היחס היה שונה.

מכלוף מיקי זוהר: את שמה אותנו שישה מתוך 15 וזה נראה לך הגיוני?

קארין אלהרר: כן.

מכלוף מיקי זוהר: אני מודה לך על התקדימים.

קארין אלהרר: תודה רבה.

מכלוף מיקי זוהר: יש דבר כזה שנקרא תיאבון של מנצחים.

קארין אלהרר: אם הייתי מנצחת היה לי תיאבון.

קארין אלהרר: אבל אני לא מנצחת.

מכלוף מיקי זוהר: בסוף זה מתהפך.

קארין אלהרר: את זה אני אמרתי לך, לא?

מירב בן ארי: די כבר, כל היום מתהפך.

מירב בן ארי: מ-10:00 בבוקר אתה מתהפך.

מירב בן ארי: מי שישמע, אתה ישבת פה ונתת כבוד של מנצחים.

מירב בן ארי: מספיק, תעשה לי טובה, ממ"ז.

מירב בן ארי: שמענו עליכם.

מירב בן ארי: מה לעשות, לא קל להיות בצד השני.

מירב בן ארי: די, תתקדם.

מירב בן ארי: ישר לקאמרי.

אחמד טיבי: שים לב שהיא קראה לך ממ"ז.

מכלוף מיקי זוהר: לממ"ז יש זכויות יוצרים ואת צריכה לקבל אישור מזה שהמציא את זה.

מירב בן ארי: אחמד נתן לי בדיעבד.

קארין אלהרר: חבר הכנסת מרגי, בבקשה.

יעקב מרגי: היושבת-ראש, היום יש חציית שני קווים אדומים שלא היו.

יעקב מרגי: אפשר לשחק פה בתרגילים פרלמנטריים.

יעקב מרגי: דיברתי ומחיתי על זה, וזה דבר שלא היה בעבר, לגבי סגנים וחברי נשיאות בלי התייעצות עם היושב-ראש.

יעקב מרגי: את שוב עושה את אותו מעשה כאילו ההערה הראשונה שלי עברה בקלילות ליד האוזן שלך.

יעקב מרגי: את מקימה ועדה בכנסת בלי יושב-ראש הכנסת?

יעקב מרגי: זה חמור בדברי הימים של הכנסת, וחבל שזה במשמרת שלך.

יעקב מרגי: אפשר לעשות פוליטיקה בוועדה מסדרת בהרבה תחומים.

יעקב מרגי: האמיני לי, יהיה לך עוד הרבה זמן, גם אם המנדט יחזור לכנסת.

יעקב מרגי: לא תצליחו לעשות, את נכשלת בזה.

יעקב מרגי: אפשר לעשות הרבה תרגילים פרלמנטריים מבריקים איכותיים שיביאו כבוד גם לכנסת וגם לך.

יעקב מרגי: אני חושב ששני קווים אדומים שלא היו בעבר לא היו.

יעקב מרגי: נער הייתי, גם זקנתי וסבתי בבניין הזה, לא היה.

יעקב מרגי: להקים ועדה בלי יו"ר הכנסת?

מאיר כהן: יו"ר הכנסת מגיע לוועדה שמתכנסת לבחור את סגני היו"ר.

יעקב מרגי: לא, לפני כן.

מאיר כהן: אין דבר כזה.

יעקב מרגי: להקים ועדה מיוחדת?

מאיר כהן: אגב, ועדה מיוחדת זה גם בקשתו של הבג"ץ.

מאיר כהן: יש בג"ץ בעניין.

מאיר כהן: דבר שני, אתה צודק, רק תדייק.

מאיר כהן: מעולם לא היה פה יושב-ראש הכנסת כאשר הוועדה המסדרת בחרה ועדות זמניות.

מאיר כהן: מתי הוא כן חייב להיות?

מאיר כהן: ועל זה צריך להקפיד ואתה צודק – ברגע שחברת הכנסת ד"ר שאשא ביטון תיבחר, אז הוא חייב.

שלמה קרעי: לא מספיק לכם הנזק שהיא עשתה לאורך כל השנה האחרונה, שעכשיו אתם שמים אותה עוד פעם?

שלמה קרעי: לא מספיק לכם הנזק הזה?

יעקב מרגי: אנחנו לא שם, שלמה.

מוסי רז: שלמה, היא אחראית על מה שקרה בלוד?

מוסי רז: על זה שאיבדתם את הנגב והגליל?

שלמה קרעי: איך אתם לא מתביישים?

מוסי רז: שלמה, איזו מפלגה אחראית על מה שקרה בלוד ועל חוסר המשילות?

שלמה קרעי: מתים מדי יום בגללה, אותה אתם מחזירים עכשיו לוועדת קורונה?

יועז הנדל: אני לוקח אשמה, בסדר?

יועז הנדל: אני אחראי על הקורונה, אתם אחראים על המשילות.

יפעת שאשא ביטון: אתה רואה כמה זה יעיל?

יפעת שאשא ביטון: עוד לא הוקמנו וכבר ראש הממשלה מיישר קו.

יפעת שאשא ביטון: תחשוב כמה טוב יהיה אחרי שנקום.

מאיר כהן: אחרי ששמענו בניחותה את מה שמיקי אמר, מרגי, אני פונה אליך.

מאיר כהן: יש שמונה מול שבעה, שזה הדבר הכי הוגן.

יעקב מרגי: לא דיברתי על ההרכב.

מאיר כהן: רק מה, כשנוח למיקי, ימינה נמצאת בצד השני, וכשנוח לו היא נמצאת איתו.

מאיר כהן: אם תראה את המספרים תראה ששבעה כולל ימינה עם מיקי, ושמונה.

מאיר כהן: כשהיו הסגנים הוא אמר: אני רוצה לבחור מימינה, כי ימינה נוחים לי.

מאיר כהן: אז עכשיו ימינה לצערי הגדול כנראה משום מה לא נוחים לו.

מאיר כהן: אבל האמן לי, מרגי, זה שמונה מול שבעה.

יעקב מרגי: אני לא הלנתי על הרכב הוועדה.

קארין אלהרר: אז על מה אתה מלין?

יעקב מרגי: מקימים בכנסת ועדה מיוחדת בלי הידברות עם יו"ר הכנסת.

יעקב מרגי: זה חייב הידברות עם היושב-ראש.

קארין אלהרר: אני מזמינה אותך לנהל שיחה עם היועצת המשפטית של הכנסת, שנדרשה על ידי בג"ץ להקים ועדה לעניין.

יעקב מרגי: זה עדיין לא סותר.

יעקב מרגי: אפשר להודיע ליושב-ראש שהיום יבואו לדבר איתו.

קארין אלהרר: אתה בסדר?

קארין אלהרר: אלכס, רצית לדבר גם.

אלכס קושניר: גברתי היושבת-ראש, אני רוצה להזכיר לך שהיום בסביבות שעה 12:00 וקצת התקבל פה פה-אחד חוק, הטבות מס לאשקלון, פטור מחובת הנחה, וכל החברים מהליכוד דיברו עד כמה זה חשוב להעביר את החוק הזה.

אלכס קושניר: שעה אחר כך אנחנו מבינים שנשיאותה כנסת החליטה שהיא דוחה את כל הסיפור הזה לפחות בשבועיים.

קארין אלהרר: מה זה החליטה?

קארין אלהרר: לא הייתה הצבעה.

קארין אלהרר: אני מבין שיחד עם חוק הטבות מס עלו עוד כמה חוקים, כמו הגבלת כהונה של ראש ממשלה, כמו זה שחבר כנסת עם כתב אישום לא יכול להרכיב ממשלה.

קארין אלהרר: אז מה אני מסיק מזה, גברתי היושבת-ראש?

קארין אלהרר: מסיק רק דבר אחד, שכל חברי הליכוד הם בשירות השליט.

קארין אלהרר: זאת אומרת, קודם כל האינטרסים של השליט ואחר כך של התושבים.

קארין אלהרר: היה פה ראש עיר שחיכה בסבלנות כדי להעביר בשורה לתושבים שלו, וכנראה שהבשורה הזאת נדחית.

קארין אלהרר: אני שואל את חברי הליכוד: מה קרה, פתאום לא דחוף לכם?

קטי קטרין שטרית: היועצת של קושניר צילמה את הסרטון הזה.

קטי קטרין שטרית: תעביר את זה הלאה.

קטי קטרין שטרית: די, בוא נמשיך הלאה.

קטי קטרין שטרית: בוא נתקדם.

אלכס קושניר: אני מקווה שהיא צילמה אותו והיא תעלה אותו.

אלכס קושניר: אין לך מה להגיד חוץ מזה.

שלמה קרעי: אולי שבג"ץ יקים את הוועדה.

קארין אלהרר: אני מעלה להצבעה את הרכב הוועדה והסמכויות.

קארין אלהרר: מי בעד?

מכלוף מיקי זוהר: אנחנו לא משתתפים בפרסה.

שלמה קרעי: מי בעד הוועדה להגברת תחלואת הקורונה, שירים את ידו.

קארין אלהרר: מי נגד?

קארין אלהרר: בעד – 18

קארין אלהרר: נמנעים – אין

קארין אלהרר: שלמה קרעי נגד.

קארין אלהרר: זה עולה להצבעה במליאה.

קארין אלהרר: זה עבר 18 מול אחד, כי השאר לא רצו להצביע.

קארין אלהרר: תודה רבה.

קארין אלהרר: תם סדר היום בוועדה.

מכלוף מיקי זוהר: רגע, אבל הגשתי רביזיות על הכול.

קארין אלהרר: אוקיי.

קארין אלהרר: רביזיה עוד חצי שעה, גם על הוועדה וגם על הסגנים.

קארין אלהרר: אני מחדשת את הישיבה.

מכלוף מיקי זוהר: אני מושך את הרביזיות.

קארין אלהרר: מעולה.

קארין אלהרר: אני רוצה להודיע הודעה.

קארין אלהרר: קודם כל לומר שמיקי זוהר משך את הרביזיות, ובהתאם גם אני מושכת את הרביזיה, גם אחמד טיבי ומאיר כהן מושכים את הרביזיה.

קארין אלהרר: אני מבקשת שתעבירו שמות של הנציגים.

מכלוף מיקי זוהר: לא נעביר.

מכלוף מיקי זוהר: תנהלו את הדיונים לבד.

מכלוף מיקי זוהר: שיפעת שאשא ביטון תנהל את הדיונים לבד, יחד עם חברי הגוש שלכם.

יעקב מרגי: אין קורונה.

מכלוף מיקי זוהר: כל עוד החלוקה היא לא הוגנת, אנחנו הגענו להחלטה שכל עוד הפעולות הן דורסניות, חד צדדיות, ללא תיאום כפי שהיה נהוג מיום הקמת הכנסת, אנחנו לא משתתפים.

קארין אלהרר: בסדר.

מכלוף מיקי זוהר: מי שלא דמוקרטי זה אתם.

מכלוף מיקי זוהר: אתם לא עושים הכול בהתאם לנוהל הכנסת מיום הקמתה.

מכלוף מיקי זוהר: אתם מפרים פה כל סיכום.

קארין אלהרר: מיקי זוהר, תודה.

קארין אלהרר: חבל בעיני, אבל כנהוג בבית הזה אני מכבדת את החלטתך.

קארין אלהרר: היינו אמורים להצביע על נושא של יום הבחירה לנשיאות.

קארין אלהרר: הייתה פנייה של יושב-ראש הכנסת בדבר קביעת ישיבה מיוחדת ביום רביעי הבא לעניין בחירת הנשיא.

קארין אלהרר: אני מאוד בעד בחירת הנשיא, ברם אולם אני לא חושבת שהדבר צריך לבטל חקיקה.

קארין אלהרר: במידה שיש חקיקה, צריך להעלות אותה.

קארין אלהרר: אז אני מבקשת שיו"ר הכנסת יודיע שתהיה חקיקה ותהיה גם בחירת נשיא.

קארין אלהרר: ואני אומר שיש תקדים לדבר הזה, זו לא פעם ראשונה שזה קורה.

קארין אלהרר: היה בעת בחירת הנשיא קצב גם יום שבו עלתה חקיקה.

יעקב מרגי: תראי מה יצא לנו מזה.

מתן כהנא: רציתי להגיד ושתקתי.

קארין אלהרר: לא הייתי פה אז.

יעקב מרגי: גם אני לא.

אופיר כץ: אני מבקש פטור חובת הנחה לחוקים שהגשנו לך בשבוע שעבר ולא העלית אף אחד מהם.

קארין אלהרר: בקשתך נרשמה.

מכלוף מיקי זוהר: יש ייעוץ משפטי לכנסת.

מכלוף מיקי זוהר: אני חושש שהיועצת המשפטית של הכנסת, שגית אפיק, סבורה שהחלטת היושב-ראש לקיים דיון גם על חקיקה בנוסף להצבעה על נשיא הכנסת היא לא דבר נכון.

קארין אלהרר: זה עניין משפטי?

מכלוף מיקי זוהר: זו עמדה.

קארין אלהרר: עמדה משפטית שמבוססת על איזה חוק?

מכלוף מיקי זוהר: את לא חייבת לקבל את עמדת היועצת המשפטית, זה בסדר.

מכלוף מיקי זוהר: זו זכותך.

מכלוף מיקי זוהר: אגב, זו משילות שהליכוד תמיד מדבר עליה.

קארין אלהרר: אני אקיים דין ודברים עם היועצת המשפטית.

קארין אלהרר: ארבל, את מכירה כזה דבר?

מכלוף מיקי זוהר: אני אומר שאתם צריכים להחליט האם ביום רביעי הבא מתקיימות הצבעות על חוקים או שמתקיימות בחירות לנשיאות המדינה.

מכלוף מיקי זוהר: אין גם וגם.

מכלוף מיקי זוהר: תחליטו.

מירב בן ארי: למה?

מכלוף מיקי זוהר: ככה.

מכלוף מיקי זוהר: אתם רוצים לדחות את הבחירות לנשיאות, אז תדחו את זה בשבוע ונצביע בשבוע הבא.

מכלוף מיקי זוהר: אבל לא יהיה גם וגם.

קארין אלהרר: ארבל, היועצת המשפטית המכובדת, אומרת שהיו מקרים כאלו והיו מקרים כאלו.

קארין אלהרר: אני רוצה לציין לפרוטוקול שבשם היושב-ראש חבר הכנסת מיקי מכלוף זוהר הודיע שאו שתהיה חקיקה, שהיא לטובת אזרחי מדינת ישראל, או שיהיו בחירות לנשיאות.

מכלוף מיקי זוהר: אמרתי משהו אחר.

מכלוף מיקי זוהר: אמרתי שהחקיקה תתקדם, אבל היא לא תתקדם ביום הבחירות לנשיאות המדינה.

מכלוף מיקי זוהר: אחרי נשיאות המדינה נקדם את החקיקה.

מירב בן ארי: מה הבעיה לעשות את זה באותו יום?

מכלוף מיקי זוהר: זו לא חקיקה שעוברת עכשיו לשנייה ושלישית.

מכלוף מיקי זוהר: היא צריכה לעבור טרומית, היא צריכה לרדת לוועדות, היא צריכה לעבור ראשונה, עוד פעם ועדה, שנייה ושלישית.

מכלוף מיקי זוהר: זה לא קורה ביום אחד.

קארין אלהרר: יש לי הצעה.

קארין אלהרר: מכיוון שפעם קודמת, כשאתם הבאתם את הצעות החוק שלכם, יריב לוין קיים את ההצבעה על הצעות פרטיות ביום שני, אני מציעה שאתם תביאו את הצעות החוק ביום שני, ואז ביום רביעי יהיו בחירות לנשיאות.

מכלוף מיקי זוהר: יש שוני אחד.

מכלוף מיקי זוהר: בהצעות הקודמות הייתה תמיכה חוצת גושים.

קארין אלהרר: גם פה.

מירב בן ארי: מה אתה אומר?

מירב בן ארי: איזה גושים?

מירב בן ארי: זה מדהים שאת החקיקה שלכם ידעת להביא ביום שני, אבל את החקיקה שהיא אפילו גם שלכם, זה חוק של אופיר כץ, של קרן ברק – איך תיסע לאשקלון בשבוע הבא?

מכלוף מיקי זוהר: אל תדאגי.

מירב בן ארי: מה הבעיה להביא ביום שני את הטבות המס לאשקלון?

מירב בן ארי: בגלל שזה ראש הממשלה?

מירב בן ארי: אתה יודע שלנו ביש עתיד אין חוקים?

מכלוף מיקי זוהר: אנחנו פה כדי לקדם את החקיקה.

מירב בן ארי: אז תביא אותה ביום שני.

מכלוף מיקי זוהר: אני רוצה לתת לכם סקופ לסיום, הציבור לא קונה את כל הקשקוש הזה שאתם עושים פה.

יפעת שאשא ביטון: זה ממש לא קשקוש.

מכלוף מיקי זוהר: אולי קונים את הרעיון לקדם חקיקה, אבל לא קונים את כל הפופוליזם.

מירב בן ארי: מה הבעיה להביא ביום שני את החקיקה?

מירב בן ארי: אלה חוקים של חברים שלך.

קארין אלהרר: תודה רבה לכולם.

קארין אלהרר: הישיבה נעולה.